text: 
  Beløbet kan synes stort, men reelt er der tale om småpenge, når man 
  skuer over Carlsbergs igangværende satsninger. Alene i Spanien og 
  Portugal er der i de sidste par år gennemført investeringer på 
  sammenlagt 1,2 mia. kr., og om få måneder kan Carlsberg  -  hvis de 
  engelske monopolmyndigheder ellers tillader det  -  sende en check på 
  1,5 mia. kr. til den engelske ølkoncern Allied-Lyon, som betaling for 
  de to partneres kommende samarbejde om det engelske marked.
  
  Og i Danmark, ja, her spøger stadig spørgsmålet om den bebudede 
  rationalisering af de to københavnske bryggerier.
  
  Det økonomiske regnestykke er forlængst på plads: Der skal investeres 
  1,5 til 2 mia. kr. i en sammenlægning af Carlsberg og Tuborgs to 
  københavnske bryggerier i ét fælles bryggeri.
  
  800 job bortskære
  
  Tilbage er kun spørgsmålet om adressen skal hedde Valby, eller om man
   i stedet vælger det, man internt kalder " Greenfield "  -  et helt
   nyt bryggeri på en bar mark et eller andet sted øst for Storebælt.
  
  
  
  